ai4bharat/Pralekha huggingface dataset:
الیکٹرانکس اور اطلاعات تکنالوجی کی وزارت
سی ای آر ٹی-اِن نے ایم ایس ایم ایز کے لیے سائبر سیکیورٹی کی ہدایات کے نفاذ کے لیے 25 ستمبر 2022 تک اور سبسکرائبرز؍صارفین کی تفصیلات کی توثیق کے پہلوؤں کے لیے وقت مقررہ میں توسیع کی ہے
یہ ایم ایس ایم ایز کو 28.04.2022 کی سائبر سیکورٹی ہدایات کے نفاذ کے لیے درکار صلاحیت پیدا کرنے کے قابل بنائے گا
ڈیٹا سینٹرز، وی پی ایس پرووائیڈرز، کلاؤڈ سروس پرووائیڈرز اور وی پی این سروس پرووائیڈرز کو بھی سبسکرائبرز؍صارفین کی تفصیلات کی توثیق کے پہلوؤں سے متعلق میکانزم کے نفاذ کے لیے اضافی وقت دیا گیا ہے
انڈین کمپیوٹر ایمرجنسی رسپانس ٹیم  آئی ٹی ایکٹ 2000 کے سیکشن 70 بی کی دفعات کے مطابق ملک میں سائبر سیکورٹی کے شعبے میں مختلف کام انجام دینے کے لیے قومی ایجنسی کے طور پر کام کرتی ہے۔ سی ای آر ٹی-اِن مسلسل سائبر خطرات کا تجزیہ کرتا ہے اور سائبر واقعات کا پتہ لگاتا ہے اور اسے رپورٹ کرتا ہے۔ سی ای آر ٹی-اِن نے 28 اپریل 2022 کو ملک میں کھلے، محفوظ اور قابل اعتماد اور جوابدہ انٹرنیٹ کو فروغ دینے کے لیے انفارمیشن ٹیکنالوجی ایکٹ کے 70 بی  کے تحت دیے گئے اختیارات کے استعمال میں انفارمیشن سیکورٹی کے طریقوں سے متعلق ہدایات جاری کیں۔
اس کے بعد سی ای آر ٹی-اِن کی طرف سے موصول ہونے والے عام سوالات کے جواب میں، 18 مئی 2022 کو الیکٹرانکس اور انفارمیشن ٹیکنالوجی اور ہنر مندی کی ترقی اور انٹرپرینیورشپ کے وزیر مملکت جناب راجیو چندر شیکھر کے ذریعہ اکثر پوچھے جانے والے سوالات  دستاویز کا ایک سیٹ بھی جاری کیا گیا، جس کا مقصد مختلف اسٹیک ہولڈرز کی بہتر تفہیم کے ساتھ ساتھ ملک میں کھلے، محفوظ اور قابل اعتماد اور جوابدہ انٹرنیٹ کو فروغ دینا ہے۔
میٹ وائی اور سی ای آر ٹی-اِن کو مائیکرو، اسمال اینڈ میڈیم انٹرپرائزز کے سلسلے میں 28 اپریل 2022 کو سائبر سیکورٹی کی ان ہدایات کے نفاذ کے لیے ٹائم لائنز میں توسیع کی درخواستیں موصول ہو رہی ہیں۔ مزید برآں، ڈیٹا سینٹرز، ورچوئل پرائیویٹ سرور فراہم کنندگان، کلاؤڈ سروس فراہم کرنے والوں اور ورچوئل پرائیویٹ نیٹ ورک سروس  فراہم کنندگان کے ذریعے سبسکرائبرز؍صارفین کی توثیق کے طریقہ کار کے نفاذ کے لیے اضافی وقت طلب کیا گیا ہے ۔
اس معاملے پر سی ای آر ٹی-اِن کے ذریعہ غور کیا گیا ہے اور یہ فیصلہ کیا گیا ہے کہ مائیکرو، سمال اینڈ میڈیم انٹرپرائزز  کو 25 ستمبر 2022 تک توسیع فراہم کی جائے تاکہ وہ سائبر سیکیورٹی کی ہدایات کے نفاذ کے لیے درکار صلاحیت پیدا کرسکیں۔ اس کے علاوہ، ڈیٹا سینٹرز، ورچوئل پرائیویٹ سرور  فراہم کنندگان، کلاؤڈ سروس فراہم کنندگان اور ورچوئل پرائیویٹ نیٹ ورک سروس  فراہم کنندگان کو بھی 25 ستمبر 2022 تک اضافی وقت فراہم کیا گیا ہے تاکہ سبسکرائبرز؍صارفین کی تفصیلات کی توثیق کے پہلوؤں سے متعلق میکانزم کو نافذ کیا جا سکے۔اس سلسلے میں آرڈرhttps://www.cert-in.org.in/Directions70B.jsp پر دستیاب ہے۔
ایف اے کیوز کا ایک اضافی سیٹhttps://www.cert-in.org.in/Directions70B.jsp پر بھی شائع کیا جا رہا ہے جو حال ہی میں سی ای آر ٹی-اِن کو موصول ہونے والے مخصوص سوالات کو حل کرے گا۔
صحت اور خاندانی بہبود کی وزارت
ملک میں مربوط ضلعی صحت عامہ تجربہ گاہوں کا نفاذ
نئی دہلی، 29 مارچ 2022:
صحت و کنبہ بہبود کی مرکزی وزیر مملکت ڈاکٹر بھارتی پروین نے آج راجیہ سبھا میں ایک تحریری جواب میں بتایا کہ حکومت ہند پی ایم۔ آیوشمان بھارت صحتی بنیادی ڈھانچہ مشن  کے تحت مرحلہ وار طریقہ سے ریاستوں / مرکز کے زیر انتظام علاقوں کے تمام اضلاع میں مربوط صحت عامہ تجربہ گاہوں  کے قیام کے لیے تعاون فراہم کر رہی ہے۔ مالی برس 2021۔22 کے لیے، ملک بھر کے 70 اضلاع میں مربوط صحت عامہ تجربہ گاہوں کے قیام/ مضبوطی کا تصور پیش کیا گیا ہے۔
2021۔22 سے 2025۔26 کے دوران پانچ برس کی مدت کے لیے ریاستوں / مرکز کے زیر انتظام علاقوں میں آئی پی ایچ ایل کے قیام کے لیے مختص کردہ مجموعی سرمایہ 1482.50 کروڑ روپئے کے بقدر ہے۔
صحت اور خاندانی بہبود کی وزارت
برطانیہ سے آئے 20 افراد میں ایس اے آر ایس-سی او وی-2 وائرس کی نئی شکل پائی گئی
پچھلے 33دنوں سے نئے کیسوں میں مسلسل کمی اور صحت یاب ہونے والوں کی تعداد میں اضافہ نئے معاملات میں مزید کمی آنے کا امکان
ہندوستان میں فی ملین اموات اور فی ملین نئے معاملات کا ڈاٹا دنیا میں سب سے کم ہے
نئی دہلی،30؍دسمبر، برطانیہ سے آنے والے 20 افراد میں ایس اے آر ایس-سی او وی-2 وائرس کی نئی شکل پائی گئی، ان میں وہ6 لوگ بھی شامل ہیں، جن کی تشخیص  پہلے ہوچکی ہے۔ علاوہ ازیں 10 لیبوں میں 107 نمونوں کی جانچ کی جا چکی ہے، جس کا اشارہ نیچے دی ہوئی ٹیبل میں موجود ہے۔
حکومت ہند نے آئی این ایس اے سی او جی  10 لیبوں پر مشتمل قائم کردی ہیں۔  صورت حال پر گہری نگاہ رکھی جارہی ہے اور ریاستوں کو مسلسل یہ ہدایت دی جارہی ہے کہ وہ گہری توجہ رکھیں، کنٹونمنٹ قائم کریں، تجربہ کریں اور نمونوں کو آئی این ایس اے سی او جی لیبوں میں جانچ کے لئے روانہ کریں۔
پچھلے 33 دنوں سے صحت یاب ہونے والے افراد نے جہاں اضافہ ہوا ہے، وہیں نئے معاملات میں کمی واقع ہوئی ہے۔ پچھلے 24 گھنٹوں میں ملک بھر میں کووڈ سے متاثرہ 20549 افراد سامنے آئے ہیں۔ اسی مدت کے دوران 26572 افراد صحت یاب ہوئے ہیں، جس کے نتیجے میں ایکٹیو معاملوں میں کمی نوٹ کی گئی۔
ہندوستان میں صحت یاب ہونے والوں کی تعداد 9834141 ہے، جو عالمی سطح پر سب سے زیادہ ہے۔ ریکوری کی شرح تقریبا 96 فیصد  ہے۔ ٹھیک ہونے والوں اور ایکٹیو معاملوں میں فاصلہ مستقل بڑھ رہا ہے۔ ۔
ہندوستان میں متاثرین کی کُل تعداد 262272 ہے، جو ہندوستان میں پازیٹو معاملوں کا محض 2.56 فیصد ہے۔ جو لوگ تازہ صحت یاب ہوئے ہیں، اس سے مجموعی ایکٹیو معاملوں کی تعداد میں 6309 کی کمی نوٹ کی گئی ہے۔
عالمی سطح پر اگر تقابل کریں تو ہندوستان میں فی ملین آبادی میں کیسوں کی تعداد  ہے، جو عالمی سطح پر سب سے کم ہے۔ اس کے برخلاف روس ، اٹلی ، برطانیہ، برازیل، فرانس، اور امریکہ میں فی ملین آبادی پر کیسوں کی تعداد کہیں زیادہ ہے۔
نئے صحت یاب ہونے والوں میں 78.44 فیصد کا تعلق 10 ریاستوں ؍ مرکز کے زیر انتظام علاقوں سے ہے۔
مہاراشٹر میں 5572 کے ساتھ سب سے زیادہ لوگ صحت یاب ہوئے، جب کہ 5029 نئے صحت یاب ہونے والوں کا تعلق کیرالہ سے ہے، جب کہ چھتیس گڑھ میں نئے صحت یاب ہونے والوں کی تعداد 1607 ہے۔
79.24 فیصد نئے معاملوں کا تعلق 10 ریاستوں اور مرکز کے زیر انتظام علاقوں سے ہے۔
کیرالہ میں سب سے زیادہ 5887 نئے معاملے سامنے آئے۔ اس کے بعد مہاراشٹر کا نمبر ہے، جہاں 3018 نئے معاملے سامنے آئے ہیں، جب کہ مغربی بنگال میں 1244 نئے معاملے روشنی میں آئے۔
پچھلے 24 گھنٹوں میں 286 اموات ہوئیں۔
نئی اموات میں سے 79.37فیصد کا تعلق 10 ریاستوں اورمرکز کے زیر انتظام علاقوں سے ہے۔
مہاراشٹر میں سب سے زیادہ ، اس کے بعد مغربی بنگال اور دہلی میں باالترتیب 30 اور 28 اموات ہوئی ہیں۔
بھر پور توجہ اور جانچ ، پازیٹو کیسوں کی جلد شناخت وقت سے آئیسولیشن اور اسپتالوں میں داخلے سے  اورمعیاری علاج پروٹوکول اختیار کرنے جیسی اجتماعی کوششوں سے اب روزانہ اموات کی شرح کم ہوکر 300 سے کم پر آگئی ہے۔
ہندوستان میں روزانہ اموات کی شرح میں مسلسل کمی آرہی ہے، یہاں اموات کی شرح فی ملین آبادی پر  دنیا میں سب سے کم ہے۔
۔۔۔۔۔۔۔۔۔۔۔۔۔۔۔۔۔۔

U-8525
(
ارضیاتی سائنس کی وزارت
جنوب مغربی مانسون کی شمالی حد  باڑھ میر، بھیلواڑہ، دھولپور، علی گڑھ، میرٹھ، امبالہ اور امرتسر سے ہو کر گزر رہی ہے
نئی دہلی، 30 ؍جون : بھارتی محکمہ موسمیات  کے قومی موسم پیش گوئی مرکز کے مطابق:
ریلیز جاری کرنے کا وقت: بدھ 30 جون 2021 ، 05:30 آئی ایس ٹی
پورے بھارت سے متعلق موسم کا خلاصہ 
- مانسون کی شمالی حد  اب بھی 26 ڈگری شمالی عرض البلد ؍ 70 ڈگری مشرقی طول البلد، باڑ میر، بھیلواڑہ، دھول پور، علی گڑھ، میرٹھ، امبالہ اور امرتسر سے ہو کر گز رہی ہے۔
- شمالی بھارت میں موجودہ موسمی صورت حال، فضائی منظر نامہ اور ڈائنامک ماڈل کے ذریعے دکھائی جارہی ہواؤں کی پیش گوئی کی بنیاد پر جنوب مغربی مانسون راجستھان، مغربی اتر پردیش، ہریانہ، چنڈی گڑھ، دہلی اور پنجاب کے باقی حصوں میں آئندہ 6 سے 7 دنوں تک آگے نہیں بڑھے گا۔
- یہ کیفیت مشرقی اتر پردیش سے شمال مشرقی آسام ، پورے بہار اور سب ہمالیائی ، مغربی بنگال میں برقرا ررہے گی۔
- مشرقی راجستھان اور آس پاسکے علاقوں میں سطح سمندر سے 0.9 کلو میٹر اوپر گردابی سرکولیشن برقرار رہے گا۔
- مغرب کی طرف سے موسم میں ہونے والی تبدیلی کی کیفیت وسطی اور بالائی مغربی ہواؤں میں سطح سمندر سے 5.8 کلو میٹر کے محور پر برقرار ہے، اب63 ڈگری مشرقی طول البلد سے 30 ڈگری شمالی عرض البلد کی طرف چلے گی۔
- شمالی مہاراشٹر کے ساحل سے پرے مشرقی وسطی بحیرہ عرب سے جنوبی کیرالہ ،ساحلی کرناٹک کی طرف یہ کیفیت سطح سمندر سے 3.1 کلو میٹر اور 4.5 کلو میٹر اوپر برقرار رہے گی۔
- مغربی وسطی بحیرہ عرب اور ملحقہ جنوبی عمان ساحل پر سطح سمندر سے 3.1 کلو میٹر اوپر گردابی سرکولیشن برقرار رہے۔

مقامات پر مبنی مخصوص موسم پیش گوئی اور وارننگ کے لئے موسم ایپ، زرا عت سے متعلق موسم کی صلاح کے لئے میگھ دوت ایپ، اور بجلی گرنے سے متعلق وارننگ کے لئے دامنی ایپ ڈاؤن لوڈ کریں۔ ضلع وار موسم پیش گوئی اور وارننگ کے لئے ریاستوں کے موسم دفتر ؍ علاقائی موسم دفتر کی ویب سائٹ پر لاگ آن کریں۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ف ا۔ ق ر
6043U-
(Visitor Counter : 153
مواصلات اور اطلاعاتی ٹیکنالوجی کی وزارت
ٹرائی نے جولائی ۔ ستمبر 2020 کی سہ ماہی کے لئے ’’بھارتی ٹیلی مواصلات خدمات کے لئے پرفارمنس انڈیکیٹر رپورٹ‘‘ جاری کی
ٹیلی مواصلات کے شعبے، وزارت مواصلات کے تحت آنے والی ٹیلی کام ریگولیٹری اتھارٹی آف انڈیا  نے 30 ستمبر 2020 کو ختم ہوئی سہ ماہی کے لئے آج ’’بھارتی ٹیلی مواصلات خدمات کے لئے کارکردگی انڈیکیٹر رپورٹ‘‘ جاری کی ہے۔ یہ رپورٹ یکم جولائی 2020 سے 30 ستمبر 2020 تک کی مدت کے لئے بھارت میں ٹیلی مواصلات خدمات کا ایک وسیع نقطہ نظر فراہم کراتی ہے اور بھارت میں ٹیلی مواصلات خدمات کے ساتھ ہی کیبل ٹی وی، ڈی ٹی ایچ اور ریڈیو نشریات خدمات کے اہم معیارات و ترقی کے رجہانات پیش کرتی ہے۔ اسے خاص طور سے خدمات فراہم کرانے والوں کے ذریعہ مہیا کرائی گئی معلومات کی بنیاد پر مرتب کیا گیا ہے۔
رپورٹ کا خلاصہ ملاحظہ کرنے کے لئے یہاں کلک کریں
مکمل رپورٹ ٹرائی کی ویب سائٹ پر دستیاب ہے۔
خواتین اور بچوں کی ترقیات کی وزارت
خواتین کے قومی کمیشن نے منی پورکی خاتون تاجروں کے لئے صلاحیت سازی سے متعلق تربیتی پروگرام کا انعقاد کیا
خواتین کے قومی کمیشن نے منی پور کے خواتین کے کمیشن کے اشتراک کے ساتھ ریاست کی خاتون تاجروں کے لئے صلاحیت سازی سے متعلق ایک روزہ تربیتی پروگرام کا انعقادکیا۔ یہ پروگرام منی پورکی خاتون تاجروں کی مجموعی ترقی اوران کے لئے صنعت کاری کے مزید مواقع پیداکرنے کی غرض سے منعقد کیاگیاتھا۔ منی پورکے وزیر اعلیٰ جناب این بیرین سنگھ ، منی پورکے سماجی بہبود کے وزیر جناب ہیکھم ڈنگو سنگھ اور خواتین کے قومی کمیشن این سی ڈبلیو کی چیئرپرسن محترمہ ریکھا شرما اس موقع پر موجودتھیں ۔
منی پور کے ایما کیتھل کو ایشیا میں ایسی سب سے بڑی مارکیٹ کہاجاتاہے ، جہاں سبھی اسٹالوں کا کام کاج خواتین تاجر سنبھالتی ہیں ۔ شمال مشرقی ریاستوں میں کمیشن کے پروگراموں کو عملی جامہ پہنچاتے ہوئے ، خواتین کے قومی کمیشن نے تین ایما کیتھل بازاروں کی خاتون تاجروں کے لئے اس ایک روزہ تربیتی پروگرام کا انعقاد کیاتھا، تاکہ ان کے ذریعہ معاش ، سماجی سکیورٹی اورکل ملا کر ان کے معیارزندگی کو بہتربنایاجاسکے ۔
منی پور کے وزیراعلیٰ جناب این بیرین سنگھ نے اس پروگرام میں مہمان خصوصی کے طورپر شرکت کی اور خاتون شرکاء کی حوصلہ افزائی کی ۔ انھوں نے خواتین کو بااختیار بنانے کی غرض سے این سی ڈبلیو کے اس پروگرام کی ستائش کی۔ انھوں نے کہاکہ سات ایما بازار تعمیرکئے گئے ہیں اور ایک ایمابازار جلد ہی تعمیر کیاجانے والا ہے ۔
خواتین کے قومی کمیشن این سی ڈبلیو کی چیئرپرسن محترمہ ریکھا شرمانے اپنے خطاب میں کہاکہ خواتین ، منی پور کے سبھی شعبوں میں موجود ہیں اورانھوں نے یہ بات ثابت کردی ہے کہ وہ ہرکام سنبھال سکتی ہے اورکہیں بھی سنبھال سکتی ہیں ۔ محترمہ ریکھا شرمانے کہا :‘‘ ہم چاہتے ہیں کہ منی پور کی خواتین اپنی مصنوعات کو ای –مارکیٹ میں بھی فروخت کریں ۔ یہاں کی خواتین کو اپنے آپ کو منی پور تک محدود نہیں کرنا چاہیئے ۔ دنیا بدل رہی ہے اورخواتین کو جدید ترین ٹیکنولوجی سے باخبرہوناچاہیئے تاکہ ان کی مصنوعات ، دنیا میں ہرجگہ پہنچ سکیں ۔ ہم انھیں اُڑنے کے لئے پردیں گے اورای۔ کامرس اوردیگرٹیکنولوجی میں انھیں تربیت فراہم کریں گے ، تاکہ دنیا کو ان کی مصنوعات کے بارے میں جانکاری فراہم ہوسکے ۔’’
خواتین کے قومی کمیشن نے ریسورس افراد کے طورپر مختلف سرکاری محکموں اور بینکنگ شعبے کے ممتاز افراد کو مدعوکیاتھا تاکہ خواتین کو ای-کامرس ، بینکنگ ، ٹیکس سے متعلق قوانین جیسے اہم موضوعات کے بارے میں مطلع کیاجاسکے اورمطلوبہ معلومات فراہم کی جاسکے ۔ تربیتی پروگرام کو تین تکنیکی سیشنز میں تقسیم کیاگیاتھا ۔ پہلا سیشن متعلقہ بینکنگ اسکیموں کی معلومات اورآن لائن بینکنگ کو کیسے استعمال کیاجائے کے بارے میں تھا۔ دوسرا سیشن ‘‘ٹیکس سے متعلق قوانین /اشیاء اورخدمات ٹیکس جی ایس ٹی سے متعلق قوانین اور ٹیکس سے متعلق عمل آوریوں کے بارے میں معلومات ’’کے موضوع پرتھا۔ جبکہ تیسرے سیشن کا موضوع تھا :ای۔ کامرس ڈیما نسٹریشن ’’۔
اسٹیل کی وزارت
کابینہ نے فولاد کے شعبے میں ہندوستان اور جاپان کے درمیان معاہدے کو منظوری دی
نئی دہلی ،11دسمبر، وزیراعظم جناب نریندر مودی کی سربراہی میں مرکزی کابینہ نے آج فولاد کے سیکٹر میں تعاون کو مستحکم کرنے کی غرض سے ہند-جاپان اسٹیل مذاکرات جاری رکھنے کے لئے حکومت ہند اور جاپان کی حکومت کےدرمیان تعاون کے میمورینڈم پر دستخط کو اپنی منظوری دے دی ہے۔
فائدے:
ہند-جاپان اسٹیل مذاکرات میں فولاد کے سیکٹر میں پائیدار ترقی کو محفوظ بنانے کے لئے آپسی مفاہمت کو بڑھانے کی گنجائش ہے۔
اس مذاکرات کا مقصد اسٹیل کے سیکٹر میں تعاون کے تمام پہلوؤں کا جائزہ لینا ہے۔ ساتھ ہی ہائی گریڈ کے اسٹیل بنانے اور ہندوستان میں اسٹیل کے استعمال کی نئی جگہوں کا پتہ لگانے میں سرمایہ کاری کو فروغ دینا ہے۔
تعاون کے مفاہمت نامے ایم او سی سے ہندوستان میں ہائی گریڈ کے اسٹیل کی مینوفیکچرنگ کے لئے صلاحیت سازی میں مدد ملے گی۔
وزیراعظم کا دفتر
وزیراعظم نے ڈاکٹر راجیندر پرساد کی جینتی پر انہیں خراج عقیدت پیش کیا
وزیراعظم جناب نریندر مودی نے بھارت کے پہلے صدر جمہوریہ ڈاکٹر راجیندر پرساد کی جینتی پر انہیں خراج عقیدت پیش کیا ہے۔
ایک ٹوئیٹ میں وزیراعظم نے کہا:
‘‘ آزاد بھارت کے پہلے صدر جمہوریہ اور غیر معمولی صلاحیتوں کے حامل بھارت رتن ڈاکٹر راجیندر پرساد کو ان کی جینتی پر دل کی گہرائیوں سے خراج عقیدت پیش کرتا ہوں۔ انہوں نے بھارت کی جنگ آزادی میں اپنا گراں قدر تعاون دیا۔ قوم کے مفاد کے لئے وقف ان کی زندگی، ملک کے عوام کے لئے ہمیشہ ترغیب کاباعث رہے گی’’۔
وزیراعظم کا دفتر
ڈاکٹر شری رام لاگو کی رحلت پر وزیر اعظم نے تعزیت پیش کی
نئی دلّی، 17 دسمبر / وزیر جناب نریندر مودی نے ڈاکٹر شری رام لاگو کی رحلت پر تعزیت پیش کی ہے۔
وزیر اعظم نے کہا ہے کہ ” ڈاکٹر شری رام لاگو ایک درخشاں، ہمہ گیر اور منفرد شخصیت کے حامل فرد تھے۔ انہوں نے اپنی غیر معمولی کا ر کردگی کے ذریعہ برسوں تک لوگوں کو اپنا شیدائی بنا رکھا تھا۔ ان کی کار کردگی کو آنے والے برسوں میں زمانے تک یاد رکھا جائے گا۔ مجھے ڈاکٹر شری رام لاگو کی رحلت سے صدمہ پہنچا ہے۔ میں ڈاکٹر لاگو کے مداحوں کو تعزیت پیش کرتا ہوں۔ اوم شانتی۔“
۔۔۔۔۔۔۔
ڈاکٹر شری رام لاگو ایک درخشاں، ہمہ گیر اور منفرد شخصیت کے حامل فرد تھے۔ انہوں نے اپنی غیر معمولی کا ر کردگی کے ذریعہ برسوں تک لوگوں کو اپنا شیدائی بنا رکھا تھا۔ ان کی کار کردگی کو آنے والے برسوں میں زمانے تک یاد رکھا جائے گا۔ مجھے ڈاکٹر شری رام لاگو کی رحلت سے صدمہ پہنچا ہے۔ میں ڈاکٹر لاگو کے مداحوں کو تعزیت پیش کرتا ہوں۔ اوم شانتی۔
ََ___ Narendra Modi  December 18, 2019
۔۔۔۔۔۔
U.5910
(Visitor Counter : 68
بہت چھوٹی، چھوٹی اور درمیانی صنعتوں کی وزارت
مقامی سے عالمی: کھادی ماسک کی غیر ملکی بازاروں میں دستک
وسیع پیمانے پر مقبول کھادی فیس ماسک "عالمی" ہونے کے لئے تیار ہے۔ وزارت تجارت و صنعت کے ذریعہ ہر قسم کے غیر میڈیکل / غیر سرجیکل ماسک کی برآمدات پر پابندی ہٹا لینے کے بعد کھادی اور ولیج انڈسٹریز کمیشن  اب بیرون ممالک میں کھادی کاٹن اور ریشم فیس ماسک کی برآمدات کے امکانات کا پتہ لگا رہا ہے۔ ڈائریکٹوریٹ جنرل آف فارن ٹریڈ  کے ذریعہ اس سلسلے میں ایک نوٹیفکیشن 16 مئی کو جاری کیا گیا تھا۔
یہ اقدام وزیر اعظم جناب نریندر مودی کی "مقامی سے عالمی" اپیل کے بعد "آتم نربھر بھارت ابھیان" کے تناظر میں آیا ہے۔ عالمی کوویڈ ۔19 وبائی مرض کے دوران فیس ماسک کی زبردست مانگ کو مدنظر رکھتے ہوئے کے وی آئی سی نے ریشم فیس ماسک کے ساتھ ساتھ بالترتیب ڈبل پرتوں اور ٹرپل پرت والے کاٹن تیار کئے ہیں جو مردوں کے لئے دو رنگوں اور خواتین کے لئے متعدد رنگوں میں دستیاب ہیں۔
کے وی آئی سی کو اب تک 8 لاکھ ماسک کی سپلائی کے آرڈرز موصول ہوچکے ہیں اور وہ پہلے ہی لاک ڈاؤن کی مدت میں 6 لاکھ سے زیادہ ماسک سپلائایکرچکا ہے۔ کے وی آئی سی کو راشٹرپتی بھون ، وزیر اعظم دفتر ، مرکزی حکومت کی وزارتوں ، جموں وکشمیر حکومت کی طرف سے آرڈر موصول ہوئے اور عام لوگوں کے ای میل کے ذریعہ آرڈر موصول ہوئے۔ ملک بھر میں کھادی اداروں کے ذریعہ فروخت کے علاوہ 7.5 لاکھ سے زائد کھادی ماسک ضلع حکام کو مفت میں تقسیم کئے گئے ہیں۔
کے وی آئی سی کا منصوبہ دبئی ، امریکہ ، ماریشس اور متعدد یوروپی اور مشرق وسطی کے ممالک میں کھادی فیس ماسک کی سپلائی کرنے کا ہے جہاں پچھلے کچھ سالوں میں کھادی کی مقبولیت میں نمایاں اضافہ ہوا ہے۔ کے وی آئی سی کا منصوبہ ہے کہ وہ ہندوستانی سفارتخانوں کے ذریعے ان ملکوں میں کھادی ماسک فروخت کرے۔
کے وی آئی سی کے چیئرمین جناب ونے کمار سکسینہ نے کہا کہ کھادی ماسک کی برآمدات "مقامی سے عالمی" کی ایک مناسب مثال ہے۔ وزیر اعظم کی اپیل کے بعد حالیہ برسوں میں کھادی کے کپڑے اور دیگر کھادی مصنوعات کی مقبولیت پوری دنیا میں نمایاں طور پر بڑھی ہے۔ سکسینہ نے کہا کہ ’’کھادی ماسک کی برآمدات سے پروڈکشن میں تیزی آئے گی اوربالآخر ہندوستان میں دستکاروں کے لئے بڑے پیمانے پر روزگار کے مواقع پیدا ہوں گے۔ "کورونا وبائی مرض سے نمٹنے کے لئے فیس ماسک انتہائی اہم ہیں‘‘۔
اس ماسک کے بنانے میں کے وی آئی سی کے ذریعہ خاص طور پر ڈبل ٹوئسٹڈ کھادی کپڑے کا استعمال کیا جا رہا ہے کیونکہ یہ نمی کی مقدار کو اندر تک بنائے رکھنے میں مددگار ثابت ہوتا ہے اور ہوا کو اندر جانے دینے کے لئے ایک آسان راستہ فراہم کرتا ہے۔ ان ماسک کو جو بات بالخصوص خاص بناتی ہے وہ ہاتھ سے بنے ہوئے کاٹن اور سلک کے کپڑے ہیں۔ کاٹن ایک میکینکل رکاوٹ کے طور پر جبکہ ریشم ایک الیکٹروسٹیٹک رکاوٹ کے طور پر کام کرتا ہے۔
وزیراعظم کا دفتر
وزیر اعظم 6 مارچ کو پونے کا دورہ کریں گے اور پونے میٹرو ریل پروجیکٹ کا افتتاح کریں گے
پونے میں شہری نقل و حرکت کے لیے عالمی معیار کا بنیادی ڈھانچہ فراہم کرنے کا منصوبہ ؛ اس منصوبے کا سنگ بنیادوزیر اعظم نے 2016 میں رکھا تھا
وزیر اعظم پونے میونسپل کارپوریشن کے احاطے میں چھترپتی شیواجی مہاراج کے مجسمے کی نقاب کشائی کریں گے
وزیر اعظم متعدد ترقیاتی منصوبوں کا سنگ بنیاد رکھیں گے، آر کے لکشمن آرٹ گیلری میوزیم کا افتتاح کریں گے
وزیر اعظم سمبایوسس یونیورسٹی کی گولڈن جوبلی تقریبات کا آغاز کریں گے
نئی دہلی۔ 5 مارچ وزیر اعظم جناب نریندر مودی 6 مارچ 2022 کو پونے کا دورہ کریں گے اور پونے میٹرو ریل پروجیکٹ کا افتتاح کریں گے۔ وہ مختلف ترقیاتی منصوبوں کا افتتاح اور سنگ بنیاد بھی رکھیں گے۔
صبح تقریباً 11 بجے، وزیر اعظم پونے میونسپل کارپوریشن کے احاطے میں شری چھترپتی شیواجی مہاراج کے مجسمے کی نقاب کشائی کریں گے۔ یہ مجسمہ 1850 کلو گرام گن میٹل سے بنا ہے اور اس کی اونچائی تقریباً 9.5 فٹ ہے۔
وزیر اعظم صبح تقریباً 11:30 بجے پونے میٹرو ریل پروجیکٹ کا افتتاح کریں گے۔ یہ پروجیکٹ پونے میں شہری نقل و حرکت کے لیے عالمی معیار کا بنیادی ڈھانچہ فراہم کرنے کی ایک کوشش ہے۔ اس منصوبے کا سنگ بنیاد بھی وزیر اعظم نے 24 دسمبر 2016 کو رکھا تھا۔ وزیر اعظم کل 32.2 کلومیٹر کے پونے میٹرو ریل پروجیکٹ کے 12 کلومیٹر طویل حصے کا افتتاح کریں گے۔ یہ پورا پروجیکٹ 11,400 کروڑ روپے سے زیادہ کی مجموعی لاگت سے بنایا جا رہا ہے۔ وہ گروارے میٹرو اسٹیشن پر نمائش کا افتتاح اور معائنہ بھی کریں گے اور وہاں سے آنند نگر میٹرو اسٹیشن تک میٹرو کی سواری کریں گے۔
دوپہر 12 بجے کے قریب وزیر اعظم متعدد ترقیاتی منصوبوں کا سنگ بنیاد رکھیں گے اور افتتاح کریں گے۔ وہ مولا-موتھا ندی کے پروجیکٹوں کی بحالی اور آلودگی میں کمی کا سنگ بنیاد بھی رکھیں گے۔ 1080 کروڑ روپے سے زیادہ کی لاگت سے ندی کے 9 کلومیٹر رقبے کی تجدید نو کی جائے گی ۔ اس میں ندی کے کناروں کی حفاظت، سیوریج نیٹ ورک، عوامی سہولیات، کشتی رانی کی سرگرمی وغیرہ جیسے کام شامل ہوں گے۔ مولا-موتھا ندی کی آلودگی کو کم کرنے کے منصوبے پر 1470 کروڑ روپے سے زیادہ کی لاگت سے "ایک شہر ایک آپریٹر" کے تصور پر عمل در آمد کیا جائے گا۔ اس منصوبے کے تحت کل 11 سیوریج ٹریٹمنٹ پلانٹ تعمیر کیے جائیں گے، جن کی مجموعی صلاحیت تقریباً 400 ایم ایل ڈی ہوگی۔ بنیر میں وزیر اعظم 100 ای بسوں اور ای بس ڈپو کا بھی افتتاح کریں گے۔
وزیر اعظم پونے کے بالی واڑی میں تعمیر شدہ آر کے لکشمن آرٹ گیلری میوزیم کا افتتاح کریں گے۔ میوزیم کی سب سے بڑی توجہ مالگوڈی گاؤں پر مبنی ایک چھوٹا ماڈل ہے جسے آڈیو ویژول ایفیکٹ کے ذریعہ مزید بہتر بنایا جائے گا۔ میوزیم میں نمائش کے لیے کارٹونسٹ آر کے لکشمن کے تیار کردہ کارٹون پیش کیے جائیں گے۔ اس کے بعد، تقریباً 1:45 بجے، وزیر اعظم سمبایوسس یونیورسٹی کی گولڈن جوبلی تقریب کا آغاز کریں گے۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-2256
(
زراعت اور کاشتکاروں کی فلاح و بہبود کی وزارت
کابینہ نے 2022 کے سیزن کے لیے ناریل کی کم از کم امدادی قیمت  کو منظوری دی
ایم ایس پی منافع کے طور پر کم از کم 50 فیصد کی یقین دہانی کراتی ہے
نئی دہلی۔ 22 دسمبر وزیر اعظم جناب نریندر مودی کی زیر صدارت اقتصادی امور کی کابینہ کمیٹی نے 2022 کے سیزن کے لیے کوپرا کی کم از کم امدادی قیمتوں  کو اپنی منظوری دے دی ہے۔
ایسا ناریل، جس سے تیل نکالا جاتا ہے، اس کی عمدہ قسم کی اوسط کوالٹی  کے لیے کم از کم امدادی قیمت  بڑھا کر2022کے لیے10,590روپے فی کوئنٹل کر دیا گیا ہے جبکہ 2021 میں یہ امدادی قیمت 10,335روپے فی کوئنٹل کے بقدر تھی۔ مدوور ناریل کی کم از کم امدادی قیمت کو 2021 کے 10,600روپے فی کوئنٹل سےبڑھا کر 2022 کے سیزن کے لیے 11,000 روپے فی کوئنٹل کر دیا گیا ہے۔اعلان شدہ ایم ایس پی تیل نکالے جانے والے ناریل کے سلسلے میں 51.85 فیصد کے ریٹرن اور مدوور ناریل کے لیے 57.73 فیصدکے ریٹرن کو یقینی بناتی ہے۔اس میں کل ہند اوسط لاگت پیداوار کا لحاظ رکھا گیا ہے۔
مذکورہ منظوری زرعی لاگت نیز قیمتوں کے کمیشن کی سفارشات پر مبنی ہے۔
2022 کے سیزن کے لیے ناریل کے کم از کم امدادی قیمتوں میں اضافہ پیداوار کی اوسط کل ہند اوسط لاگت کے کم از کم 1.5 گنا کی سطح کے تعین کی بنیاد پر کیا گیا ہے، جس کا اعلان حکومت کی جانب سے 2018-19 کے بجٹ میں کیا گیا تھا۔
اس کے ذریعہ 2022 تک کاشت کاروں کی آمدنی کو دوگنا کرنے کی سمت میں اٹھائے جانے والے ایک اہم اور ترقی پسند انہ اقدامات کو یقینی بنایا جائے اور انہیں منافع کے طور پر 50 فیصدکا کم از کم اضافہ حاصل ہوگا۔
قومی زرعی امداد باہمی مارکیٹنگ فیڈریشن آف انڈیا لمیٹیڈ  اور قومی امداد باہمی صارفین فیڈریشن آف انڈیا لمیٹیڈ ، مرکزی کلیدی ایجنسیوں کے طور پر کام کرتی رہیں گی ، تاکہ ناریل لگانے والی ریاستوں میں کم از کم امدادی قیمت کے سلسلے میں قیمتوں کی امداد کے آپریشن کا عمل انجام دیتی رہیں۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-14687
(Visitor Counter : 113
خواتین اور بچوں کی ترقیات کی وزارت
ریویوآف بیجنگ +25پرقومی مشاورت
نئی دہلی ،31جنوری :بیجنگ پلیٹ فارم فارایکشن کو اپنائے جانے کے 25سال مکمل ہونے کے موقع پرخواتین واطفال بہبود کی وزارت  قومی خواتین کمیشن اور یواین ویمن نے ریویوآف بیجنگ +25 پرایک قومی مشاورت کا انعقاد کیا۔ اس کا مقصد سبھی حصص داروں کو ایسے اقدامات کرنے پر ابھارنا تھا جن سے صنفی مساوات کی راہ میں حائل بڑی رکاوٹیں دورہوسکیں ۔ اس مشاورت کا مقصد سول سوسائٹی ، ہندوستان کی خواتین اور نوجوانوں ، سبھی شعبہ حیات سے تعلق رکھنے والے صنفی مساوات کے موکلوں کو ایک ساتھ لانا بھی تھا تاکہ وہ صنفی مساوات کو حقیقت کی شکل دینے کے لئے درکار سبھی فوری اقدامات کے بارے میں قومی سطح پر عوامی گفت وشنید کرسکیں ۔
افتتاحی اجلاس میں چھتیس گڑھ کی گورنرمحترمہ انوسوئیااوئیکے ، خواتین واطفال بہبود کی وزارت کے سکریٹری ربیندرپنواراور قومی خواتین کمیشن کی چیئرپرسن محترمہ ریکھا شرما نے شرکت کی ۔ اس مشاورت کا مقصد بیجنگ اعلامیہ اور پلیٹ فارم فارایکشن ان انڈیا کے نفاذ میں گذشتہ 5برسوں کے دوران ہوئی پیش رفت اور درپیش چیلنجوں کاجائزہ لینا ،اس دوران حاصل ہوئے اسباق پرتبادلہ ٔ خیال کرنا اور 2030تک صنفی مساوات اور خواتین کے امپاورمنٹ کو عملی شکل دینے کے لئے درکارترجیحات کا تعین کرنا اور ایسے ابھرتے ہوئے شعبوں کے بارے میں تبادلہ خیال کرناتھا جن کا اثر خواتین کے امپاورمنٹ پر پڑتاہے۔
بیجنگ میں 1995میں ہوئی خواتین سے متعلق چوتھی عالمی کانفرنس اقوام متحدہ کی ایسی سب سے بڑی تقریب تھی ۔ جو صنفی مساوات اور خواتین کے امپاورمنٹ کے سلسلے میں دنیا کی توجہ کے تعلق سے ٹرننگ پوائنٹ ثابت ہوئی ۔
2020میں خواتین سے متعلق چوتھی عالمی کانفرنس اور بیجنگ اعلامیہ اور پلیٹ فارم فارایکشن  ، کی 25ویں سالگرہ ہے ۔ اس چوتھائی صدی کے دوران بی پی ایف اے سے متعلق 12اہم شعبوں کے معاملے میں متعدد اختراعات اور پیش رفت ہوئی ہے ۔
خواتین واطفال بہبود کی وزارت کے تحت بیٹی بچاؤ، بیٹی پڑھاو ٔمنصوبے کو سبھی 640اضلاع تک لے جایاگیا۔ جس کا نتیجہ صنفی تناسب میں 13پوائنٹ کی بہتری کی شکل میں برآمدہوا۔قابل ذکرہے کہ 15-2014میں صنفی تناسب 918تھا ، جو 19-2018میں بڑھ کر 931ہوگیا۔ اس کا مثبت نتیجہ اسکولوں میں لڑکیوں کے داخلوں میں اضافے کی شکل میں بھی برآمدہوا اور یہ بنیادی سطح پر 93.55فیصد تک پہنچ گیا۔ اسی طرح سے لڑکوں اورلڑکیوں کے اسکول چھوڑ دینے کی شرح میں بھی قابل ذکرکمی آئی اوریہ 19.8فیصد تک آگیا۔ پردھان منتری ماترووندنا یوجنا  کے تحت 17.43لاکھ خواتین رسائی حاصل کی گئی اور ستمبر 2018تک ملک بھرمیں خواتین ہیلپ لائن نمبر 181کے ذریعہ 18.6لاکھ سے زیادہ شکایات کو ازالہ کیاگیا۔صنفی حوالے سے پولیس کی بحیثیت مجموعی ذمہ داری کو بہتربنانے اور پولیس دستے میں خواتین کی حصہ داری کی حوصلہ افزائی کے لئے اڈوائزی جاری کی گئی تاکہ خواتین کی نمائندگی کو بڑھاکر 33فیصد کیاجائے ۔ جس کا نتیجہ یہ نکلا کہ گذشتہ پانچ برسوں کے دوران مزید 15ریاستوں میں ریزرویشن میں توسیع کی گئی ۔ مزید برآں ( کام کاجی خواتین کے لئے ماحول کو بہتربنانے اوراقتصادی سرگرمیوں میں ان کی حصہ داری میں اضافہ کرنے کے مقصدسے میٹرنٹی لیوکو 12ہفتے سے بڑھا کر 26ہفتے کردیاگیااور قانون میں ترمیم کرکے کام والی جگہوں پر کریچ کے قیام کو لازمی قراردیاگیا۔
صدر جمہوریہ کا سکریٹریٹ
پریس بیان
نئی دہلی،25مئی/ چیف الیکشن کمشنر جناب سنیل اروڑہ نے الیکشن کمشنر جناب اشوک لواسا اور جناب سشیل چندرا کے ساتھ آج  12 بجکر 30 منٹ پر صدر جمہوریہ سے ملاقات کی۔ انھوں نے عوامی نمائندگی کے قانون 1951 کی دفعہ 73 کے تحت 17ویں لوک سبھا کے عام انتخابات کے نتیجے میں لوک سبھا کے منتخبہ ارکان کے ناموں پر مشتمل اعلامیہ، جو کہ الیکشن کمیشن آف انڈیا کے ذریعے جاری کیا گیا ہے، کی ایک کاپی صدر جمہوریہ کے پاس جمع کرائی۔
صدر جمہوریہ نے انتخابی عمل اور انسانی تاریخ میں سب سے بڑے جمہوری عمل کے کامیابی کے ساتھ مکمل ہونے پر چیف الیکشن کمشنر آف انڈیا اور دیگر الیکشن کمشنروں کو مبارکباد دی۔ انھوں نے پورے ملک کی جانب سے الیکشن کمیشن، اس کے افسروں اور اسٹاف کے ارکان اور ایسے تمام سرکاری افسران کی کوششوں کی تعریف کی جو پولنگ کے انتظام، نگرانی اور مہم میں شریک تھے۔انھوں نے ایک آزادانہ اور منصفانہ الیکشن کے کامیابی کے ساتھ اختتام اور عوام کے ووٹ کے احترام کی بالادستی کے لیے مسلسل انتھک کام کرنے کے لیے مرکزی اور ریاستی پولیس اور سکیورٹی اہلکاروں کی بھی تعریف کی۔ صدر جمہوریہ نے ان کروڑوں رائے دہندگان کی سب سے زیادہ تعریف کی جو اتنی بڑی تعداد میں انتخابی عمل میں شریک ہوئے۔ انھوں نے کہا کہ یہ عمل پوری طرح آئین اور ہندوستان کی گہری اور غیر متزلزل جمہوری روایات کا احترام کرتے ہوئے مکمل ہوا۔
۔ ۔ ۔ ۔ ۔ ۔ ۔ ۔ ۔

U. No. 2201
(Visitor Counter : 58